[{"text_idx": "#000000", "text": "Rydym yn fudiad democrataidd, sosialaidd, gweriniaethol a sefydlwyd i sicrhau annibyniaeth i Gymru."}, {"text_idx": "#000001", "text": "Ers rhy hir, mae dosbarth gweithiol Cymru wedi eu gwahanu a\u2019u gosod yn erbyn ei gilydd yn bwrpasol ar sail iaith, lleoliad, hil, anabledd a rhywedd. Y gwirionedd yw bod yr heriau sy\u2019n wynebu dosbarth gweithiol Cymru, beth bynnag yw ein lleoliad, ein hiaith, ein lliw, ein rhywedd, ein rhywioldeb neu ein crefydd, i gyd yn dellio o\u2019r un ffynhonnell: cyfalafiaeth neoryddfrydol sy\u2019n cael ei weithredu gan y wladwriaeth Brydeinig a\u2019i weithredu gan y setliad datganoli yma yng Nghymru."}, {"text_idx": "#000002", "text": "Un o\u2019r rhesymau y dewisom alw ein hunain yn Undod oedd i gadw mewn cof fod gan y dosbarth gweithiol fwy yn gyffredin a\u0302\u2019i gilydd nag sydd ganddynt ag elitiau gwleidyddol a busnes y wlad hon. Mae ein haelodau yn dod o bob cwr o Gymru a thu hwnt ac rydym yn cael ein llywio gan draddodiadau amrywiol y chwith sydd i\u2019w canfod yma ac ar draws y byd. Rydym yn undebwyr llafur, yn drefnwyr cymunedol, ymgyrchwyr iaith, amgylcheddwyr, ymgyrchwyr heddwch ymysg pethau eraill. Credwn fod cael cynghrair eang ar draws y chwith yn gweithio gyda\u2019i gilydd yn hanfodol i greu delwedd o annibyniaeth sydd nid yn unig yn ystyrlon ond yn effeithlon hefyd. Mewn undod mae nerth!"}, {"text_idx": "#000004", "text": "Mae Undod yn ymroddedig i sosialaeth ac annibyniaeth i Gymru, ond er mwyn cyflawni hyn mae\u2019n rhaid i ni ymladd o blaid hawliau pobl ddosbarth gweithiol nawr. Ni allwn ni eistedd yn eiddil yn aros i\u2019r wladwriaeth weithredu neu i\u2019r addewid pell o refferendwm ddyfod. Os ydyn ni eisiau bod yn annibynnol fel gwlad, mae\u2019n rhaid i ni weithio fel unigolion grymus yn cydweithio gyda\u2019n gilydd yn ein cymunedau nawr. Mae etholiadau yn gyfrwng cyfyng \u2013 mae mwy i wleidyddiaeth na phleidleisio: mae gan bobl gyffredin y grym i newid eu cymunedau er gwell heddiw. Byddwn yn defnyddio ein hawliau democrataidd i ymgynnull ac i fynegi ein barn i wneud hyn. Byddwn yn arddel yr hawliau hyn i\u2019r eithaf, drwy weithredu uniongyrchol di-drais er mwyn sicrhau ein hamcanion a lledu ein gwerthoedd. Byddwn hefyd yn gweithio i drefnu o fewn ein cymunedau, i adeiladu\u2019r sefydliadau angenrheidiol fydd ei angen ar Gymru annibynnol y dyfodol ar hyn rydym ei angen yn ddirfawr heddiw, er mwyn gwella bywydau pobl Cymru nawr."}, {"text_idx": "#000005", "text": "Mae ein haelodau yn ymwneud ag ymgyrchoedd amrywiol ar draws Cymru: yr iaith, hawliau tenantiaid, yn erbyn digartrefedd, yn erbyn militariaeth, y diwydiant carchardai a\u2019r diwydiant niwclear, ymgyrchu amgylcheddol a llawer mwy. Mae aelodau Undod wedi dechrau ar y gwaith o wasanaethu addysg wleidyddol yng Nghymru yn barod, ac yn y flwyddyn ddiwethaf rydym wedi dechrau cynnal grwpiau darllen asgell chwith a sesiynau trafod byw ar hyd a lled y wlad."}, {"text_idx": "#000006", "text": "Yn ddiweddar, mae aelodau Undod yng Nghaerdydd wedi bod yn rhan o ymgyrch gwrth-foneddigeiddio yn erbyn Cyngor Caerdydd, yn helpu i dynnu ynghyd nifer o\u2019r grwpiau ar draws Caerdydd sydd wedi eu heffeithio gan agenda datblygu neoryddfrydol arweinwyr y ddinas. Mewn ardaloedd mwy gwledig, mae ein haelodau wedi chwarae ro\u0302l ganolog yn ymgyrchu yn erbyn y bil amaeth niweidiol, ac yn rhan hanfodol o\u2019r protestiadau ar draws Cymru llynedd."}, {"text_idx": "#000007", "text": "Yn ystod yr argyfwng COVID-19 parhaus, mae ein haelodau wedi bod yn weithgar mewn grwpiau cymorth lleol ac wedi cydweithio gydag undebau llafur, grwpiau asgell chwith eraill a gweithwyr rheng flaen y gwasanaeth iechyd i ddrafftio llythyr a arwyddwyd gan dros 1200 o weithwyr allweddol a helpodd i roi pwysau ar Lywodraeth Cymru i wella safonau diogelwch o fewn y Gwasanaeth Iechyd. Roedd ein haelodau hefyd yn greiddiol i sicrhau PPE i weithwyr Cymru o ganlyniad i fethiant Llywodraeth Cymru."}, {"text_idx": "#000008", "text": "Mae\u2019r enghreifftiau hyn yn dangos y math o waith rydym yn ei wneud, ac yn gobeithio ei wthio ymhellach yn yr wythnosau a\u2019r misoedd nesaf. Mae\u2019n hanfodol bwysig bod y chwith yng Nghymru nid yn unig yn unedig, ond yn drefnus a gweithgar ac yn ymroddedig i wella amodau materol bywyd pobl yma gan ddechrau heddiw."}, {"text_idx": "#000009", "text": "Credwn fod pawb, beth bynnag fo\u2019u cefndir, yn gallu cyfrannu rhywbeth i\u2019r mudiad. Peidiwch a\u0302 phoeni os nad ydych wedi ymwneud a\u0302 gwleidyddiaeth neu ymgyrchu o\u2019r blaen \u2013 mae gennym ni gyd sgiliau amrywiol, cryfderau a phrofiadau gall fod yn ddefnyddiol iawn, hyd yn oed os nad ydynt yn ymddangos yn \u2018wleidyddol\u2019 yn y modd arferol. Rydym yn ymroddedig i fod yn fudiad democrataidd ac mae gan bob aelod yr hawl i ddweud eu dweud mewn cyfarfodydd rheolaidd."}, {"text_idx": "#000010", "text": "Ymunwch a\u0302 ni i helpu adeiladu Cymru well!"}, {"text_idx": "#000011", "text": "Rydym yn cael ein noddi\u2019n llwyr gan ein cefnogwyr a\u2019n haelodau. Os ydych yn rhannu ein egwyddorion, ystyriwch roi cyfraniad misol i gronfa ymgyrchu Undod."}, {"text_idx": "#000012", "text": "\u2018Ie\u2019 i ffoaduriaid \u2013 \u2018Na\u2019 i ffasgwyr a Phobl HiliolStreic! Mae dyfodol pob un ohonom yn dibynnu ar hynDiddymu tywysog Cymru. Gadewch i ni adeiladu gweriniaeth ddemocrataidd.Jiwbili 2022 \u2013 be nesaf?Pwy yw Russell Goodway? \u201cAwen\u201d yr Arena a phypedfeistr Caerdydd"}, {"text_idx": "#000013", "text": "Mae aelodaeth Undod yn golygu byddwch yn ymuno a\u0302 ni er mwyn adeiladu dyfodol gwell i bobl yng Nghymru a ledled y byd, trwy ymatebion radical a blaengar i\u2019r heriau a wynebwn. Ymunwch heddiw."}, {"text_idx": "#000014", "text": "Nid yw popeth yn yr erthyglau blog o reidrwydd yn cyfleu safbwyntiau Undod fel mudiad. Rydym wedi dewis cyhoeddi amrywiaeth o eitemau gan bobl sy'n cydfynd a\u0302'n hegwyddorion fel mudiad er mwyn ysbrydoli a sbarduno sgwrs."}]